proxectonos/corpus_dominio_legal_administrativo_tmp huggingface dataset:
ORDE do 18 de xaneiro de 1995 pola que se aproba o modelo de certificado, para os efectos da posta en marcha, dos aparellos elevadores a que fai referencia a instrucción técnica MIE AEM 1 do Regulamento de aparellos de elevación e a súa manutención.
CONSELLERÍA DE INDUSTRIA E COMERCIO — I. DISPOSICIÓNS XERAIS — 09/02/1995

O Regulamento de aparellos de elevación e a súa manutención, aprobado polo R.d. 2.291/1985, do 8 de novembro, no seu artigo 17 (posta en servicio) dispón que «a posta en funcionamento dun aparello de elevación e manutención, salvo que a ITC dispoña outra cousa, de acordo co previsto no R.d. 2.135/1990, do 26 de setembro, sobre liberalización industrial, non precisará outro requisito que a presentación ante o órgano competente da Administración pública dun certificado da empresa instaladora, visado por técnico titulado competente designado pola mesma».
A instrucción técnica complementaria referente a normas de seguridade para a construcción e instalación de aparellos electromecánicos, aprobada por Orde do 23 de setembro de 1987, no apartado 16, punto 16.1.2.1, establece que «a autorización de posta en marcha dun ascensor electromecánico entenderase outorgada coa presentación, ante o órgano competente da Administración pública, dos seguintes documentos:
a) Un certificado da empresa instaladora autorizada que realizou a instalación, segundo dispón o artigo 17 do Regulamento de aparellos de elevación e a súa manutención, asinado polo técnico titulado competente que dirixira a montaxe. Esta certificación incluirá o protocolo das inspeccións, verificacións e probas realizadas que se axustará ó indicado no anexo D e terá resultado positivo.
b) Copia do contrato de conservación correspondente, asinado polo propietario ou arrendatario do aparello, se é o caso, e o comprador.
Co obxecto de lle facilitar ó administrado os trámites para a posta en marcha dos aparellos electromecánicos considérase oportuno o establecemento dun modelo de certificado de posta en servicio que inclúa o certificado de realización de instalación e o protocolo de inspeccións, verificacións e probas realizadas.
De acordo co indicado anteriormente e sen menoscabo do cumprimento de todos e cada un dos requisitos establecidos regulamentariarnente, faise preciso establecer no ámbito da Comunidade Autónoma un modelo oficial de certificado, para os efectos da posta en marcha dos aparellos elevadores a que fai referencia a instrucción técnica MIE AEM 1.
En virtude do exposto e de acordo coas competencias que me foron concedidas,
DISPOÑO:
Artigo único.
O certificado da empresa instaladora, para os efectos da posta en marcha, a que fai referencia o apartado 16.1.2.1 da instrucción técnica complementaria MIE, AEM.1, do Regulamento de aparellos elevadores e a súa manutención, realizarase conforme o modelo oficial establecido no anexo desta orde.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 18 de xaneiro de 1995.
Antonio Couceiro Méndez
Conselleiro de Industria e Comercio
CONSELLERÍA DE CULTURA,
DECRETO 32/1995, do 20 de xaneiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 33/POL-Complementario 94.-Portomarín.-Alargamento e mellora do acceso ó Club Náutico de Portomarín.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/02/1995

A Deputación Provincial de Lugo, en sesión celebrada o día 26 de setembro de 1994, aprobou o proxecto 33/POL-Complementario 94.-Portomarín.Alargamento e mellora do acceso ó Club Náutico de Portomarín e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A Deputación Provincial remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 26 de decembro de 1994, baixo o número 13.365.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Politica Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 16 de decembro de 1994 baixo o número 13.122.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado por tratarse de obras de grande interese que mellorarían notablemente os accesos existentes e a dita mellora é imprescindible para acceder ás instalacións do club, así como por estaren incluídas no Plan Provincial de Obras e Servicios para 1994, número 33.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2 e 28.2 do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais, e logo de deliberación do Consello da Xunta de Galicia na súa reunión do día vinte de xaneiro de mil novecentos noventa e cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto 33/POL-Complementario 94.Portomarín.
Alargamento e mellora do acceso ó Club Náutico de Portomarín.
Santiago de Compostela, vinte de xaneiro de mil novecentos noventa e cinco.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións
Laborais
DECRETO 33/1995, do 20 de xaneiro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto Cervo: accesos ó polígono industrial de Cuíña (tramo de Fontao).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 03/02/1995

A Deputación Provincial de Lugo, en sesión celebrada o día 26 de setembro de 1994, aprobou o proxecto Cervo: accesos ó polígono industrial de Cuíña (tramo de Fontao) e na mesma sesión acordou solicitar da Xunta de Galicia e declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A Deputación Provincial remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 26 de decembro de 1995, baixo o número 80.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Calidade Medioambiental e Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 26 de outubro de 1994 baixo o número 11.239.
Considérase necesaria a declaración de urxente ocupación dos bens e dereitos precisos para a realización das obras do proxecto técnico por estaren incluídas no Plan Provincial de Obras e Servicios para 1994, número 34/P.O.L.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2 e 28.2 do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais, e logo de deliberación do Consello da Xunta de Galicia na súa reunión do día vinte de xaneiro de mil novecentos noventa e cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto Cervo: accesos ó polígono industrial de Cuíña (tramo de Fontao).
Santiago de Compostela, vinte de xaneiro de mil novecentos noventa e cinco.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións
Laborais
RESOLUCIÓN do 24 de xaneiro de 1995, da Dirección Xeral do Patrimonio Histórico e Documental, pola que se incoa expediente de declaración de ben de interese cultural con categoría de monumento a favor do Templo da Vera Cruz, sito no concello do Carballiño (Ourense).
CONSELLERÍA DE CULTURA — III. OUTRAS DISPOSICIÓNS — 09/02/1995

Vistos os informes dos servicios técnicos desta dirección xeral e dos órganos consultivos, favorables á incoación como ben de interese cultural con categoría de monumento a favor do Templo da Vera Cruz, sito no concello do Carballiño, Ourense, e de conformidade cos artigos 6a) e 9.2 da Lei 16/1985, do 25 de xuño, do patrimonio histórico español; artigo 11.2 do Real decreto 64/1994, do 21 de xaneiro, que modifica o Real decreto 111/1986, do 10 de xaneiro, que desenvolve parcialmente a antedita lei; e de conformidade co artigo 7 do Decreto 430/1991, do 30 de decembro, polo que se regula a tramitación para a declaración de bens de interese cultural de Galicia, esta dirección xeral
RESOLVE:
Primeiro.-Incoar expediente de declaración de ben de interese cultural con categoría de monumento a favor de Templo da Vera Cruz, sito no concello do Carballiño (Ourense), de acordo coa Lei 16/1985, do 25 de xuño, do patrimonio histórico español, e do Decreto 430/1991, do 30 de decembro, da Consellería de Cultura.
A delimitación do seu contorno figura no plano do anexo I, sendo a descrición a seguinte:
«Cara á rúa Evaristo Vaamonde, as edificacións e soares baleiros que corresponden entre os números 2 e 10, ambos incluídos nun fondo de 20 metros.
Cara ó lado sur, as edificacións con acceso desde a rúa Conde Vallellano nos números 31 a 43, ambos inclusive, no seu fondo completo.
Cara ó lado SO a banda de edificación proposta no planeamento de fondo 15 metros.
Cara ó lado norte unha banda de edificación de 15 metros de fondo segundo o recolle o planeamento».
Segundo.-Segui-la tramitación de expediente segundo as disposicións vixentes.
Terceiro.-Dar traslado da resolución ó alcalde do concello do Carballiño (Ourense) notificándolle o outorgamento das novas licencias de obras, e a execución das xa outorgadas antes de incoarse o expediente, precisarán resolución favorable da Dirección Xeral do Patrimonio Histórico e Documental.
Cuarto.-De acordo co disposto no artigo 12.2 do Real decreto 64/1994, do 21 de xaneiro, que modifica o Real decreto 111/1986, do 10 de xaneiro, de desenvolvemento parcial da Lei 16/1985, do patrimonio histórico español, notiticaráselle a resolución ó arcebispado e ó Rexistro de Bens de Interese Cultural do Ministerio de Cultura, e de acordo co artigo 7.b do Decreto 430/1991 notificaráselle ademais ó Rexistro de Bens de Interese Cultural de Galicia.
Quinto.-Que a presente resolución sexa publicada no Diario Oficial de Calicia e no Boletín Oficial del Estado, abríndose un período de información de 10 días hábiles, contados a partir do día seguinte á súa publicación.
Santiago de Compostela, 24 de xaneiro de 1995.
Ángel Sicart Giménez
Director xeral do Patrimonio Histórico e
Documental
RESOLUCIÓN do 30 de decembro de 1994, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente A.T. 114/1994).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 09/02/1995

Visto o expediente incoado nesta delegación provincial por instancia de Sociedad Electricista de Tui, con domicilio en Tui, no que solicita autorización para instalar unha L.M.T., un C.T. e R.B.T. en Cimadevila, concello de Gondomar, e cumpridos os trámites de información pública que determina o artigo noveno do Decreto 2.617/1966, do 20 de outubro, sen que se presentase oposición nin obxección ningunha á citada solicitude,
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes, resolveu:
Autorizar a Sociedad Electricista de Tui a instalación de unha L.M.T., un C.T. e R.B.T. en Cimadevila, concello de Gondomar.
Esta autorización non supón a aprobación do proxecto.
Pontevedra, 30 de decembro de 1994.
Ramón Álvarez Abad
Delegado provincial de Pontevedra
RESOLUCIÓN do 24 de xaneiro de 1995, da Dirección Xeral de Ordenación Educativa e Centros, pola que se seleccionan os centros desta Comunidade Autónoma que participarán na actividade de escolas viaxeiras durante o ano 1995.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/02/1995

Por Orde do 29 de novembro de 1994 (DOG do 14 de decembro), a Consellería de Educación e Orde
nación Universitaria convocou axudas para a realización das actividades de escolas viaxeiras durante o ano 1995.
Efectuada a valoración das solicitudes polas comisións provinciais previstas no punto 7 da citada orde e conforme a proposta da comisión constituída con tal fin nesta dirección xeral, e en función das atribucións que me foron conferidas pola orde de referencia,
RESOLVO:
Selecciona-los centros que se indican para participar na actividade de escolas viaxeiras que se sinalan no anexo que se xunta á presente resolución.
Santiago de Compostela, 24 de xaneiro de 1995.
Gerardo Muñoz Sánchez-Brunete
Director xeral de Ordenación Educativa e Centros
RESOLUCIÓN do 9 de xaneiro de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente A.T. 130/1994).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 09/02/1995

Visto o expediente incoado nesta delegación provincial por instancia de Sestelo e Cía., S.A., con domicilio en Ponteareas, no que solicita autorización para instalar unha R.B.T. en Meirol, concello de Mondariz, e cumpridos os trámites de información pública que determina o artigo noveno do Decreto 2.617/1966, do 20 de outubro, sen que se presentase oposición nin obxección ningunha á citada solicitude,
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes, resolveu:
Autorizar a Sestelo e Cía., S.A. a instalación de unha R.B.T. en Meirol, concello de Mondariz.
Esta autorización non supón a aprobación do proxecto.
Pontevedra, 9 de xaneiro de 1995.
Ramón Álvarez Abad
Delegado provincial de Pontevedra
RESOLUCIÓN do 30 de novembro de 1994, da Delegación Provincial de Lugo, pola que se autoriza o establecemento da instalación eléctrica que se cita. (Expediente 4.091 A.T.)
CONSELLERÍA DE INDUSTRIA E COMERCIO — III. OUTRAS DISPOSICIÓNS — 09/02/1995

Visto o expediente incoado nesta delegación provincial por instancia de Unión Eléctrica-Fenosa, S.A. con domicilio en Ourense, Sáenz Díez, 95, en solicitude de autorización para instalar R.B.T. en Escanlar e Armea, no concello de Láncara, e cumpridos os trámites de información pública que determina o artigo noveno do Decreto 2.617/1966, do 20 de outubro, sen que se presentase oposición nin obxección ningunha á citada solicitude,
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes, resolveu:
Autorizar a Unión Eléctrica-Fenosa, S.A. a instalación de rede de baixa tensión, con conductores RZ-50-25 mm Al, apoios de formigón e unha lorixitude de 850 metros, 380/220 V.
Esta autorización non supón a aprobación do proxecto.
Lugo, 30 de novembro de 1994.
Jesús Bendaña Suárez
Delegado provincial de Lugo
RESOLUCIÓN do 29 de novembro de 1994, da Delegación Provincial de Lugo, pola que se autoriza o establecemento da instalación eléctrica que se cita. (Expediente 4.092 A.T.)
CONSELLERÍA DE INDUSTRIA E COMERCIO — III. OUTRAS DISPOSICIÓNS — 09/02/1995

Visto o expediente incoado nesta delegación provincial por instancia de Unión Eléctrica-Fenosa, S.A. con domicilio en Ourense, Sáenz Díez, 95, en solicitude de autorización para instalar L.M.T., C.T. e R.B.T. en Brandián, no concello de Taboada, e cumpridos os trámites de información pública que determina o artigo noveno do Decreto 2.617/1966, do 20 de outubro, sen que se presentase oposición nin obxección ningunha á citada solicitude,
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes, resolveu:
Autorizar a Unión Eléctrica-Fenosa, S.A. a instalación de liña de media tensión, 20 kV con conductor LA-56, apoios de formigón, cunha lonxitude de 638 metros. Centro de transformación intemperie, de 50 kVA, 24/20 kV, 380/220 V. Redes de baixa tensión, de 601 metros de lonxitude, con conductores RZ-50-RZ-3x25/54.
Esta autorización non supón a aprobación do proxecto.
Lugo, 29 de novembro de 1994.
Jesús Bendaña Suárez
Delegado provincial de Lugo
CORRECCIÓN de erros.-Orde do 16 de xaneiro de 1995 pola que se establecen axudas para dotacións e adquisición de equipos e maquinaria para a defensa contra incendios forestais durante o ano 1995.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 09/02/1995

Advertido erro no impreso de solicitude da citada orde, publicada no Diario Oficial de Galicia nº 17, do 25 de xaneiro de 1995, procede efectua-la oportuna corrección:
No documento SOLICITUDE, na NOTA ó final da páxina 801, suprímese «O prazo de presentación remata o 15 de abril de 1995».
RESOLUCIÓN do 20 de decembro de 1994, da Delegación Provincial de Lugo, pola que se autoriza o establecemento da instalación eléctrica que se cita. (Expediente 4.103 A.T.)
CONSELLERÍA DE INDUSTRIA E COMERCIO — III. OUTRAS DISPOSICIÓNS — 09/02/1995

Visto o expediente incoado nesta delegación provincial por instancia de Unión Eléctrica-Fenosa, S.A. con domicilio en Ourense, Sáenz Díez, 95, en solicitude de autorización para instalar L.M.T., C.T. e R.B.T. en Pena, Parteme e Sirgal, en Monterroso, e cumpridos os trámites de información pública que determina o artigo noveno do Decreto 2.617/1966, do 20 de outubro, sen que se presentase oposición nin obxección ningunha á citada solicitude,
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes, resolveu:
Autorizar a Unión Eléctrica-Fenosa, S.A. a instalación de liña de media tensión a 20 kV, con conductor LA-56, apoios de formigón e metálicos, cunha lonxitude de 924, 276 e 876 metros, respectivamente. Centros de transformación á intemperie B2, de 50 kVA cada un, 20.000, 380/220 V. Redes de baixa tensión de 5.690 metros de lonxitude e conductores RZ-25-50-95, no concello de Monterroso.
Esta autorización non supón a aprobación do proxecto.
Lugo, 20 de decembro de 1994.
Jesús Bendaña Suárez
Delegado provincial de Lugo
RESOLUCIÓN do 29 de novembro de 1994, da Delegación Provincial de Lugo, pola que se autoriza o establecemento da instalación eléctrica que se cita. (Expediente 4.100 A.T.)
CONSELLERÍA DE INDUSTRIA E COMERCIO — III. OUTRAS DISPOSICIÓNS — 09/02/1995

Visto o expediente incoado nesta delegación provincial por instancia de Unión Eléctrica-Fenosa, S.A. con domicilio en Ourense, Sáenz Díez, 95, en solicitude de autorización para instalar R.B.T. en Cruceiro, Pedra, Castro e Gramelez, Portomarín, e cumpridos os trámites de información pública que determina o artigo noveno do Decreto 2.617/1966, do 20 de outubro, sen que se presentase oposición nin obxección ningunha á citada solicitude,
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes, resolveu:
Autorizar a Unión Eléctrica-Fenosa, S.A. a instalación de redes de baixa tensión, 380/220 V, de 7.070 metros de lonxitude, conductores RZ-95-50-25 mm Al, apoios de formigón.
Esta autorización non supón a aprobación do proxecto.
Lugo, 29 de novembro de 1994.
Jesús Bendaña Suárez
Delegado provincial de Lugo
RESOLUCIÓN do 3 de xaneiro de 1995, da Dirección Xeral da Función Pública, pola que se emprazan as partes interesadas no recurso contencioso-administrativo número 01/0002541/1994, interposto por Francisco Javier Vales Navarro.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 03/02/1995

O 26 de decembro de 1994, a Dirección Xeral da Función Pública recibe da Sala do Contencioso-Administrativo, Sección Primeira, do Tribunal Superior de Xustiza de Galicia, providencia pola que se admite o recurso contencioso-administrativo número 01/0002541/1994, interposto por Francisco Javier Vales Navarro, contra denegación por silencio administrativo da Dirección Xeral da Función Pública e de solicitude do recorrente do 13 de outubro de 1994, sobre solicitude de que se lle asigne ó recorrente o nivel de complemento de destino 22.
En consecuencia, esta dirección xeral acordou nesta data, e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento e son emprazadas para que poidan comparecer en forma en autos na Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 3 de xaneiro de 1995.
Joaquín López-Rúa Soler
Director xeral da Función Pública
RESOLUCIÓN do 19 de decembro de 1994, da Delegación Provincial de Lugo, pola que se autoriza o establecemento da instalación eléctrica que se cita. (Expediente 4.122 A.T.)
CONSELLERÍA DE INDUSTRIA E COMERCIO — III. OUTRAS DISPOSICIÓNS — 03/02/1995

Visto o expediente incoado nesta delegación provincial por instancia de Unión Electrica-Fenosa, S.A., con domicilio en Ourense, Sáenz Díez, 95, en solicitude de autorización para instalar L.M.T., C.T. e R.B.T. en Monte da Silva-O Corgo, e cumpridos os trámites de información pública que determina o artigo 9 do Decreto 2.617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes, resolveu:
Autorizar a Unión Eléctrica-Fenosa, S.A. a instalación de liña de media tensión a 20 kV, conductor LA-56, apoios de formigón, de 733 metros de lonxitude. Centro de transformación intemperie B2, de 50 kVA, 20.000/380-220 V. Redes de baixa tensión de 1.620 metros de lonxitude con conductor 2x25 e RZ-25-50-95, no concello do Corgo.
Esta autorización non supón a aprobación do proxecto.
Lugo, 19 de decembro de 1994.
Jesús Bendaña Suárez
Delegado provincial de Lugo
RESOLUCIÓN do 17 de xaneiro de 1995, da Secretaría Xeral da Consellería de Política Territorial, Obras Públicas e Vivenda, pola que se emprazan as partes interesadas no recurso contencioso-administrativo número 5.042/1994, interposto por Promociones Lombiña, S.L.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 03/02/1995

Para os efectos de dar cumprimento ó solicitado polo presidente da sala do contencioso-administrativo do Tribunal Superior de Xustiza de Galicia, en relación co recurso contencioso-administrativo número 5.042/1994, interposto por Promociones Lombiña, S.L., contra acordo da Comisión Provincial de Urbanismo da Coruña do 27-5-1993 e desestimación presunta de recurso de alzada ante o conselleiro da C.P.T.O.P.V., sobre denegación da aprobación do plan parcial da praia de Cabío na Pobra do Caramiñal, esta consellería resolveu ordena-la remisión dos expedientes administrativos ó dito tribunal.
O que se notifica para xeral coñecemento de tódalas persoas interesadas no procedemento e son emprazadas para que poidan comparecer nos autos na Sala do Contencioso-Administrativo do Tribunal Superior de Xustiza de Galicia no prazo de nove días, segundo dispón o artigo 64 da Lei da xurisdicción contencioso-administrativa, reformada pola Lei 10/1992, do 30 de abril.
Santiago de Compostela, 17 de xaneiro de 1995.
José Antonio Fernández Vázquez
Secretario xeral da Consellería de Política
Territorial, Obras Públicas e Vivenda
RESOLUCIÓN do 19 de decembro de 1994, da Delegación Provincial de Lugo, pola que se autoriza o establecemento da instalación eléctrica que se cita. (Expediente 4.119 A.T.)
CONSELLERÍA DE INDUSTRIA E COMERCIO — III. OUTRAS DISPOSICIÓNS — 03/02/1995

Visto o expediente incoado nesta delegación provincial por instancia de Unión Electrica-Fenosa, S.A., con domicilio en Ourense, Sáenz Díez, 95, en solicitude de autorización para instalar L.M.T., C.T. e R.B.T. en Liñares-A Pobra de Brollón, e cumpridos os trámites de información pública que determina o artigo 9 do Decreto 2.617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes, resolveu:
Autorizar a Unión Eléctrica-Fenosa, S.A. a instalación de liña de media tensión a 20 kV, conductor LA-56, apoios de formigón, cunha lonxitude de 966 metros. Centro de transformación de 50 kVA, 20.000, 380/220 V. Redes de baixa tensión de 1.824 metros de lonxitude e conductores RZ-25-50-95 mm Al, no concello da Pobra de Brollón.
Esta autorización non supón a aprobación do proxecto.
Lugo, 19 de decembro de 1994.
Jesús Bendaña Suárez
Delegado provincial de Lugo
RESOLUCIÓN do 19 de decembro de 1994, da Delegación Provincial de Lugo, pola que se autoriza o establecemento da instalación eléctrica que se cita. (Expediente 4.108 A.T.)
CONSELLERÍA DE INDUSTRIA E COMERCIO — III. OUTRAS DISPOSICIÓNS — 03/02/1995

Visto o expediente incoado nesta delegación provincial por instancia de Unión Electrica-Fenosa, S.A., con domicilio en Ourense, Sáenz Díez, 95, en solicitude de autorización para instalar R.B.T. en Vilar, no concello de Páramo, e cumpridos os trámites de información pública que determina o artigo 9 do Decreto 2.617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes, resolveu:
Autorizar a Unión Eléctrica-Fenosa, S.A. a instalación de redes de baixa tensión de 752 metros de lonxitude, con apoios de formigón e conductores RZ-95-50-25 mm Al, no concello do Páramo.
Esta autorización non supón a aprobación do proxecto.
Lugo, 19 de decembro de 1994.
Jesús Bendaña Suárez
Delegado provincial de Lugo
RESOLUCIÓN do 20 de decembro de 1994, da Delegación Provincial de Lugo, pola que se autoriza o establecemento da instalación eléctrica que se cita. (Expediente 4.106 A.T.)
CONSELLERÍA DE INDUSTRIA E COMERCIO — III. OUTRAS DISPOSICIÓNS — 03/02/1995

Visto o expediente incoado nesta delegación provincial por instancia de Unión Electrica-Fenosa, S.A., con domicilio en Ourense, Sáenz Díez, 95, en solicitude de autorización para instalar R.B.T. en Aldosende, no concello de Paradela, e cumpridos os trámites de información pública que determina o artigo 9 do Decreto 2.617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes, resolveu:
Autorizar a Unión Eléctrica-Fenosa, S.A. a instalación de rede de baixa tensión de 2.840 metros de lonxitude, con conductores 2x24, RZ-25-50-95.
Esta autorización non supón a aprobación do proxecto.
Lugo, 20 de decembro de 1994.
Jesús Bendaña Suárez
Delegado provincial de Lugo
RESOLUCIÓN do 19 de decembro de 1994, da Delegación Provincial de Lugo, pola que se autoriza o establecemento da instalación eléctrica que se cita. (Expediente 4.104 A.T.)
CONSELLERÍA DE INDUSTRIA E COMERCIO — III. OUTRAS DISPOSICIÓNS — 03/02/1995

Visto o expediente incoado nesta delegación provincial por instancia de Unión Electrica-Fenosa, S.A., con domicilio en Ourense, Sáenz Díez, 95, en solicitude de autorización para instalar L.M.T. e R.B.T. en Reboredo-Estraxiz, en Sarria e Samos, e cumpridos os trámites de información pública que determina o artigo 9 do Decreto 2.617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes, resolveu:
Autorizar a Unión Eléctrica-Fenosa, S.A. a instalación de liña de media tensión a 20 kV, con conductor LA-56, apoios de formigón, cunha lonxitude de 5.617 metros. Rede de baixa tensión de 540 metros de lonxitude, con conductor 2 x 25, RZ-50-25, nos concellos de Sarria e Samos.
Esta autorización non supón a aprobación do proxecto.
Lugo, 19 de decembro de 1994.
Jesús Bendaña Suárez
Delegado provincial de Lugo
RESOLUCIÓN do 3 de xaneiro de 1995, da Dirección Xeral da Función Pública, pola que se emprazan as partes interesadas no recurso contencioso-administrativo número 01/0002485/1994, interposto por Rosa María Incio Balboa e seis máis.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 03/02/1995

O 26 de decembro de 1994, a Dirección Xeral da Función Pública recibe da Sala do Contencioso-Administrativo, Sección Primeira, do Tribunal Superior de Xustiza de Galicia, providencia pola que se admite o recurso contencioso-administrativo número 01/0002485/1994, interposto por Rosa María Incio Balboa e seis máis, contra resolución da Dirección Xeral da Función Pública do 3 de outubro de 1994 desestimatoria do recurso de reposición, sobre relación de postos de traballo aprobadas por acordo do Consello da Xunta do 3-6-1994 e c/concurso l/1994.
En consecuencia, esta dirección xeral acordou nesta data, e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifca para xeral coñecemento a tódalas persoas interesadas no procedemento e son emprazadas para que poidan comparecer en forma en autos na Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 3 de xaneiro de 1995.
Joaquín López-Rúa Soler
Director xeral da Función Pública
RESOLUCIÓN do 3 de xaneiro de 1995, da Dirección Xeral da Función Pública, pola que se emprazan as partes interesadas no recurso contencioso-administrativo número 01/0002496/1994, interposto por José Carlos Pombo Alonso.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 03/02/1995

O 26 de decembro de 1994, a Dirección Xeral da Función Pública recibe da Sala do Contencioso-Administrativo, Sección Primeira, do Tribunal
Superior de Xustiza de Galicia, providencia pola que se admite o recurso contencioso-administrativo número 01/0002496/1994, interposto por José Carlos Pombo Alonso, contra resolución da Consellería da Presidencia do 3-10-1994 que desestima recurso ordinario de acordo do 18-4-1994 da Comisión Selecc. persoal, sobre cobertura de postos de traballo reservados a funcionarios constituída ó amparo do Decreto 252/1992.
En consecuencia, esta dirección xeral acordou nesta data, e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento e son emprazadas para que poidan comparecer en forma en autos na Sala do Contencioso-Administrativo do Tribunal Superior de Xustiza de Galicia no prazo de nove días.
Santiago de Compostela, 3 de xaneiro de 1995.
Joaquín López-Rúa Soler
Director xeral da Función Pública
RESOLUCIÓN do 13 de xaneiro de 1995, da Dirección Xeral de Recursos Humanos, pola que se emprazan as partes interesadas no recurso contencioso-administrativo número 1/2/1995, interposto polo Colexio Oficial de Médicos da Coruña.
SERVICIO GALEGO DE SAÚDE — III. OUTRAS DISPOSICIÓNS — 13/02/1995

Notificóuselle á Consellería de Sanidade e Servicios Sociais providencia da Sección Primeira da Sala do Contencioso-Administrativo do Tribunal Superior de Xustiza de Galicia, pola que se admite
o recurso contencioso-administrativo número 1/2/1995, interposto polo Colexio Oficial de Médicos da Coruña contra a Orde do 30 de setembro de 1994 (DOG nº 209, do 28 de outubro), pola que se sistematiza o réxime xurídico aplicable ós nomeamentos do persoal interino e substituto das clases de médicos, practicantes e matronas titulares.
En consecuencia, esta dirección xeral acorda, de conformidade co disposto no artigo 64 da Lei reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento e son emprazadas para que poidan comparecer en forma en autos na Sección Primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 13 de xaneiro de 1995.
Carlos Negreira Souto
Director xeral de Recursos Humanos
CORRECCIÓN de erros.-Orde do 19 de xaneiro de 1995 pola que se clasifica como laboral a Fundación Paz e Solidariedade.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 03/02/1995

Advertido erro na devandita orde, publicada no DOG nº 19, do 27 de xaneiro de 1995, cómpre face-la seguinte rectificación:
Na páxina 851, nos supostos de feito, punto 2, onde di: «..., Hortensia Álvarez Zunzunegui, Ricardo Gurriarán Rodríguez, ...», debe dicir: «..., Hortensia Álvarez Folgar, María Dosinda Pereira Mato, Emilio Fernández Zunzunegui, Ricardo Gurriarán Rodríguez, ...»
RESOLUCIÓN do 13 de xaneiro de 1995, da Dirección Xeral de Recursos Humanos, pola que se emprazan as partes interesadas nos recursos contencioso-administrativos números 2.599 a 2.604/1994, ámbolos dous inclusive, interpostos por Fernando Pérez Moreira e outros.
SERVICIO GALEGO DE SAÚDE — III. OUTRAS DISPOSICIÓNS — 13/02/1995

Notificóuselle ó Servicio Galego de Saúde providencia da Sección Primeira da Sala do Contencioso-Administrativo do Tribunal Superior de Xustiza de Galicia, pola que se admiten os recursos contencioso-administrativos números 2.599 ó 2.604/1994 interpostos por Fernando Pérez Moreira, Manuel Álvarez Fernández, José Antonio Sande Rodríguez, Darío López Quintas, José Luis Puga Domínguez e Ángel Díaz Padín contra a Resolución do 13 de outubro de 1994, desta dirección xeral, pola que se desestiman os recursos ordinarios formulados contra a resolución da Dirección-Xerencia do Hospital Nicolás Peña de Vigo, do 1 de xuño de 1994, sobre as funcións que corresponden ó persoal que presta servicios como auxiliar de hospital no devandito centro.
En consecuencia, esta dirección xeral acorda, de conformidade co disposto no artigo 64 da Lei reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento e son emprazadas para que poidan comparecer en forma en autos na Sección Primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 13 de xaneiro de 1995.
Carlos Negreira Souto
Director xeral de Recursos Humanos
ORDE do 2 de febreiro de 1995 sobre concesión do título-licencia de axencia de viaxes do grupo retallista a Ferrol Viajes, S.L. co número XG-158 e casa central na rúa Hospital, 6, baixo, de Ferrol.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 13/02/1995

Visto o expediente instruído por instancia de Mª Dolores Freire Espada, na súa calidade de administradora-xerente de Ferrol Viajes, S.L., en solicitude de concesión do oportuno título-licencia da axencia de viaxes do grupo retallista á axencia Ferrol Viajes, S.L., con número XG-158 e casa central, na r/ Hospital, 6, baixo, de Ferrol.
Resultando que á solicitude da dita empresa se lle acompaña a documentación que se indica no artigo 4 e concordantes do Regulamento das axencias de viaxes aprobado polo Decreto 155/1989, do 22 de xuño, que regula o exercicio da actividade profesional que compete ás axencias de viaxes, e no que se especifican os documentos que terán que presentarse coa solicitude de outorgamento do título-licencia,
Resultando que, tramitado o oportuno expediente, aparecen cumpridas as formalidades e xustisficados os extremos que se sinalan nos artigos 4, 5 e 6 do regulamento,
Considerando que na empresa solicitante concorren tódalas condicións esixidas polo Decreto 155/1989, do 22 de xuño, para a obtención do título-licencia de axencia de viaxes do grupo retallista,
Vistos o Real decreto 2.086/1983, do 1 de setembro, de traspaso de servicios do Estado á Xunta de Galicia en competencia de materias turísticas, a Lei 1/1983, do 22 de febreiro, reguladora da Xunta e do seu presidente, e o Decreto 155/1989, do 22 de xuño, polo que se aproba o Regulamento das axencias de viaxes de Galicia, esta consellería ten a ben resolver:
Artigo único.-Concédese título-licencia de axencia de viaxes do grupo retallista, co número XG-158, a Ferrol Viajes, S.L., con casa central na rúa Hospital, 6, baixo, de Ferrol, que poderá exerce-la súa actividade mercantil a partir da data de publicación desta orde no DOG, con suxeición ós preceptos do Decreto 155/1989, do 22 de xuño, polo que se aproba o Regulamento das axencias de viaxes de Galicia, quedando inscrita a devandita axencia no Rexistro de Empresas e Actividades Turísticas da Comunidade Autónoma galega.
Contra esta resolución o interesado poderá interpoñer recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ó da súa publicación no Diario Oficial de Galicia.
Santiago de Compostela, 2 de febreiro de 1995.
Dositeo Rodríguez Rodríguez
Conselleiro da Presidencia e Administración Pública
RESOLUCIÓN do 16 de xaneiro de 1995, da Dirección Xeral de Recursos Humanos, pola que se emprazan as partes interesadas no recurso contencioso-administrativo número 1/2606/1994, interposto por Agustín Caamaño González.
SERVICIO GALEGO DE SAÚDE — III. OUTRAS DISPOSICIÓNS — 13/02/1995

Notificóuselle ó Servicio Galego de Saúde providencia da Sección Primeira da Sala do Contencioso-Administrativo do Tribunal Superior de Xustiza de Galicia pola que se admite o recurso contencioso-administrativo número 1/2606/1994, interposto por Agustín Caamaño González contra a Resolución do 6 de outubro de 1994, desta dirección xeral, pola que se desestima a súa petición de reingreso ó servicio activo no posto de traballo de médico titular do distrito 3º de Vigo.
En consecuencia, esta dirección xeral acorda, de conformidade co disposto no artigo 64 da Lei reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento e son emprazadas para que poidan comparecer en forma en autos na Sección Primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 16 de xaneiro de 1995.
Carlos Negreira Souto
Director xeral de Recursos Humanos
RESOLUCIÓN do 19 de xaneiro de 1995 pola que se inscribe a Asociación de Amigos del Camino de Santiago del Bierzo no Rexistro de Entidades de Promoción do Camiño de Santiago.
CONSELLERÍA DE CULTURA — III. OUTRAS DISPOSICIÓNS — 13/02/1995

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación de Amigos del Camino de Santiago del Bierzo, do 17 de xaneiro de 1995.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Dirección Xeral de Promoción do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación de Amigos del Camino de Santiago del Bierzo quede inscrita no Rexistro de Entidades de Promoción do Camiño de Santiago co número 028.
Santiago de Compostela, 19 de xaneiro de 1995.
Víctor Manuel Vázquez Portomeñe
Conselleiro de Cultura
CORRECCIÓN de erros.-Orde do 23 de decembro de 1994 pola que se resolve a concesión de premios fin de carreira da Comunidade Autónoma de Galicia para alumnos universitarios que rematen os estudios no ano 1994, convocados no anexo III da Orde do 30 de maio de 1994 (DOG do 13 de xuño de 1994).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/02/1995

Advertido erro na citada orde, publicada no DOG nº 4, do 5 de xaneiro de 1995, cómpre efectua-la seguinte rectificación:
-Na páxina 197, no anexo I premios fin de carreira 1993-1994, no apartado correspondente á:
Licenciatura de filosofía e ciencias da educación, sección filosofía, onde di: «Carracedo Lois, Ángel A.», debe dicir: «Carracedo Leirós, Ángel Antonio».
RESOLUCIÓN do 19 de xaneiro de 1995 pola que se inscribe a Asociación de Amigos del Camino de Santiago de la Provincia de Lugo no Rexistro de Entidades de Promoción do Camiño de Santiago.
CONSELLERÍA DE CULTURA — III. OUTRAS DISPOSICIÓNS — 13/02/1995

Examinada a solicitude de inscrición no Rexistro de Entidades de Promoción do Camiño de Santiago,
presentada pola Asociación de Amigos del Camino de Santiago de la Provincia de Lugo, do 12 de xaneiro de 1995.
Visto o Decreto 224/1994, do 2 de xuño, polo que se crea o referido rexistro.
Visto igualmente o informe da Dirección Xeral do Camiño de Santiago, emitido de acordo co artigo 3.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación de Amigos del Camino de Santiago de la Provincia de Lugo quede inscrita no Rexistro de Entidades de Promoción do Camiño de Santiago co número 029.
Santiago de Compostela, 19 de xaneiro de 1995.
Víctor Manuel Vázquez Portomeñe
Conselleiro de Cultura
RESOLUCIÓN do 2 de febreiro de 1995 pola que se designa un vocal da comisión que efectuará a selección dos aspirantes que soliciten participar nos IV, V, VI, VII e VIII cursos para a obtención do diploma de directivo.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 10/02/1995

O artigo 6º do Decreto 294/1992, do 10 de setembro, polo que se regula o diploma de directivo, establece que a comisión que efectúe a selección dos aspirantes que soliciten participar nos cursos para a obtención do citado diploma estará integrada, entre outros membros, por un funcionario que estea en posesión do diploma de directivo designado polo director da Escola Galega de Administración Pública.
En virtude do anterior,
DISPOÑO:
Artigo único.-Designar a Luis Framil Álvarez, antigo alumno do I curso para a obtención do diploma de directivo, como vocal da comisión que levará a cabo a selección dos participantes nos IV, V, VI, VII e VIII cursos para a obtención do diploma de directivo.
Santiago de Compostela, 2 de febreiro de 1995.
Jaime Rodríguez-Arana Muñoz
Director da Escola Galega de Administración
Pública
RESOLUCIÓN do 31 de xaneiro de 1995 pola que se convoca un curso sobre tráfico e seguridade vial dirixido ós membros dos corpos da policía local de Galicia.
ACADEMIA GALEGA DE SEGURIDADE — III. OUTRAS DISPOSICIÓNS — 10/02/1995

Dentro dos programas de actividades que a Academia Galega de Seguridade ten previsto realizar no ano 1995 de forma descentralizada, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a celebración dun curso sobre tráfico e seguridade vial, que deberá desenvolverse conforme as seguintes bases:
Obxectivos.
O curso ten por obxectivos:
a) Coñece-las normas fundamentais sobre seguridade vial.
b) Coñecer con exactitude as funcións da policía local en materia de seguridade vial.
c) Clarifica-la actuación da policía local neste tema.
Destinatarios.
O curso vai dirixido ós membros dos corpos de policía local de Galicia.
Inscrición.
A inscrición dos participantes será totalmente gratuíta.
Prazas.
O número de prazas que se ofertarán será de 40.
Solicitudes.
1. O persoal que desexe participar neste curso deberá presentar, cuberta a máquina ou con letra moi clara, a instancia que figura no anexo, acompañada dunha fotocopia do DNI e do carné profesional.
2. O prazo para a presentación de instancias rematará o día 2 de marzo de 1995.
3. As instancias deberán enviarse á sede da Academia Galega de Seguridade: rúa de Madrid, s/n, polígono das Fontiñas, 15703, Santiago de Compostela.
Contido e duración.
O curso celebrarase en sesións de tarde, de luns a venres, e nel trataranse, entre outros, os seguintes temas:
a) Ideas xerais sobre tráfico e seguridade vial.
b) A Lei 18/1989, do 25 de xullo, de bases sobre tráfico.
c) Real decreto lexislativo 339/1990, do 2 de marzo.
d) Regulamento xeral de circulación, Real decreto, 13/1992, do 17 de xaneiro.
e) Normas de comportamento no tráfico.
Datas.
O curso celebrarase do 13 ó 17 de marzo de 1995.
O horario será de 16 a 20 horas da tarde.
Relación de admitidos.
A relación de admitidos publicarase o día 7 de marzo de 1995 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono (981) 56 34 00.
Lugar.
Na sede da Academia Galega de Seguridade.
Certificado de participación e aproveitamento.
Ó remate do curso entregaráselle un certificado de asistencia e aproveitamento a aquelas persoas que acrediten a súa participación continuada ó mesmo, non podendo supera-las faltas de asistencia un 15% do total da duración de horas lectivas do curso; unha inasistencia superior ó 15%, aínda que sexa xustificada, e a non superación das correspondentes probas de coñecementos, impedirá a expedición do certificado.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
Santiago de Compostela, 31 de xaneiro de 1995.
Juan José Fariñas-Ferro Rodríguez
Director xeral da Academia Galega de Seguridade